**Jegor Vitaljevitš Tšinahov** (ven. Егор Витальевич Чинахов; s. 1. helmikuuta 2001 Omsk, Venäjä) on venäläinen jääkiekkoilija, joka edustaa NHL-seura Columbus Blue Jacketsia. Hän on pelipaikaltaan oikea laitahyökkääjä. Columbus Blue Jackets varasi Tšinahovin ensimmäisellä kierroksella 21. pelaajana NHL:n varaustilaisuudessa 2020.

Ura
---

### Seuraura

Tšinahovin kasvattajaseura on SDYUSASHOR Omsk. Hän pelasi myöhemmät juniorivuotensa Avangard Omskissa. Tšinahov oli kaudella 2017–2018 seuran U17-junioreiden toiseksi paras pistemies Arseni Gritsjukin jälkeen tehoilla 26+37=63, joilla hän sijoittui koko Venäjän U17-juniorisarjan pistepörssissä neljänneksi. Tšinahov debytoi samalla kaudella myös Omskije Jastrebyn joukkueessa Venäjän nuorten sarja MHL:ssä. Kaudella 2018–2019 hän toimi joukkueen varakapteenina. Tšinahov voitti Jastrebyn sisäisen piste- ja syöttöpörssin tehoilla 27+42=69, joilla hän sijoittui koko MHL:n syöttöpörssissä toiseksi edellään vain Altai Ust-Kamenogorskin Stas Petrosjan sekä pistepörssissä viidenneksi. Tšinahov debytoi kauden aikana myös miesten peleissä pelattuaan VHL-joukkue Ižstal Iževskissä kaksi runkosarjaottelua tehopistein 2+1=3.

Columbus Blue Jackets varasi Tšinahovin ensimmäisellä kierroksella 21. pelaajana NHL:n varaustilaisuudessa 2020. Hänen varaustaan pidettiin yleisesti varsin yllättävänä, sillä Tšinahovia ei monissa ennakkoarvioissa pidetty potentiaalisena ensimmäisen kierroksen varauksena. Tšinahov debytoi Avangard Omskin KHL-joukkueessa kauden 2020–2021 avauskierroksella 3. syyskuuta 2020 Sibir Novosibirskiä vastaan. Hän sai ottelussa jääaikaa 10.48 minuuttia. KHL-uransa avausmaalin Tšinahov teki kahdeksannessa ottelussaan 25. syyskuuta 2020 Kunlun Red Staria vastaan. Hänen osumansa jäi Avangardin 3–1-voittoon päättyneen ottelun voittomaaliksi. Tšinahov sai myös syöttöpisteen Denis Zernovin tekemään avausmaaliin.

Huhtikuussa 2023 Tšinahov teki Blue Jacketsin kanssa yksivuotisen jatkosopimuksen.

### Maajoukkueura

Tšinahov pelasi alle 20-vuotiaiden MM-kilpailuissa vuonna 2021. Hän edusti alle 20-vuotiaiden maajoukkuepelaajista koottua Venäjää myös miesten Karjala-turnauksessa vuonna 2020, jolloin Tšinahov pelasi niin ikään kolme A-maaottelua tehopistein 2+1=3. Hän teki näin ollen A-maajoukkuedebyyttinsä 5. marraskuuta 2020 Helsingin Hartwall Arenalla turnauksen isäntäjoukkue Suomea vastaan. Tšinahov merkittiin Venäjän kakkosketjun oikeaan laitaan Ilja Safonovin ja Maksim Groševin viereen. Hän teki ottelussa myös ensimmäisen A-maajoukkuemaalinsa.

Tšinahov pelasi myös alle 18-vuotiaiden MM-kilpailuissa vuonna 2019, jolloin hän voitti hopeaa. Tšinahov pelasi myös alle 18-vuotiaiden Hlinka Gretzky Cupissa vuonna 2018, jolloin hän voitti pronssia.

Tšinahov on pelannut myös yhden B-maaottelun.

Muuta
-----

Tšinahovin isä Vitali pelasi omalla urallaan hyökkääjänä pudotuspelit mukaan lukien yhteensä 294 ottelua Neuvostoliiton mestaruussarjassa, Kansainvälisessä liigassa ja Superliigassa. Hänellä oli New York Rangersin NHL-varaus vuodelta 1991, mutta Vitali Tšinahov ei kuitenkaan koskaan siirtynyt Pohjois-Amerikkaan.

Tilastot
--------

|   |   | Runkosarja |   | Pudotuspelit |   | Arvokisat |
| --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM | Turnaus | O | M | S | Pist. | RM |
| 2017–2018 | Omskije Jastreby | MHL | 4 | 1 | 4 | 5 | 2 | – | – | – | – | – |
| 2018–2019 | Omskije Jastreby | MHL | 37 | 8 | 8 | 16 | 4 | 7 | 1 | 1 | 2 | 27 | U18 | 7 | 2 | 1 | 3 | 4 |
| 2019–2020 | Ižstal Iževsk | VHL | 2 | 2 | 1 | 3 | 0 | – | – | – | – | – |
|  | Omskije Jastreby | MHL | 56 | 27 | 42 | 69 | 16 | 4 | 1 | 0 | 1 | 2 |
| 2020–2021 | Avangard Omsk | KHL | 32 | 10 | 7 | 17 | 6 | 21 | 5 | 2 | 7 | 24 | U20 | 5 | 1 | 0 | 1 | 0 |
| 2021–2022 | Columbus Blue Jackets | NHL | 62 | 7 | 7 | 14 | 16 | – | – | – | – | – |
|  | Cleveland Monsters | AHL | 1 | 1 | 0 | 1 | 0 | – | – | – | – | – |
| 2022–2023 | Columbus Blue Jackets | NHL | 30 | 4 | 9 | 13 | 10 | – | – | – | – | – |
|  | Cleveland Monsters | AHL | 7 | 3 | 5 | 8 | 0 | – | – | – | – | – |
| 2 kautta | yhteensä | NHL | 92 | 11 | 16 | 27 | 26 | – | – | – | – | – |
| 2 kautta | yhteensä | AHL | 8 | 4 | 5 | 9 | 0 | – | – | – | – | – |

Lähteet
-------

* Jegor Tšinahov The Internet Hockey Databasessa (englanniksi)
* Jegor Tšinahov Eurohockey-sivustolla (englanniksi)
* Jegor Tšinahov *Elite Prospects*. Everysport Media Group AB.  (englanniksi)

### Viitteet

1. 1 2 3 4 5 6  Jegor Tšinahov *Elite Prospects*. Everysport Media Group AB.  (englanniksi)
2. ↑  Jegor Tšinahov The Internet Hockey Databasessa (englanniksi)
3. ↑  Elite Prospects - Russia U17 Stats 2017-2018 *eliteprospects.com*. Everysport Media Group. Viitattu 29.12.2020. (englanniksi)
4. ↑  Elite Prospects - MHL Stats 2019-2020 *eliteprospects.com*. Everysport Media Group. Viitattu 29.12.2020. (englanniksi)
5. ↑  Suvinen, Teemu: Tällainen on Jarmo Kekäläisen varaama yllätyspelaaja, joka hämmästytti NHL-asiantuntijat – Leijonien puolustaja kertoo erityistaidosta: "Erottui heti joukosta" *is.fi*.  7.10.2020. Sanoma Media Finland Oy. Viitattu 29.12.2020.
6. ↑  Game summary: Avangard - Sibir *khl.ru*.  3.9.2020. KHL. Viitattu 29.12.2020. (englanniksi)
7. ↑  Game summary: Avangard - Kunlun RS *khl.ru*.  3.9.2020. KHL. Viitattu 29.12.2020. (englanniksi)
8. ↑
9. ↑  RUS - FIN (Line Up) *stats.swehockey.se*.  5.11.2020. Svenska Ishockeyförbundet. Viitattu 29.12.2020. (englanniksi)
10. ↑  RUS - FIN (6-2) *stats.swehockey.se*.  5.11.2020. Svenska Ishockeyförbundet. Viitattu 29.12.2020. (englanniksi)
11. ↑  Vitali Tšinahov *Elite Prospects*. Everysport Media Group AB.  (englanniksi)